Thomas Kuhn

**Thomas Samuel Kuhn** (18. juuli 1922 – 17. juuni 1996) oli ameerika teadusloolane ja teadusfilosoof.

Ta sai tuntuks teadusrevolutsioonide õpetusega.

## Looming ja vaated
### Demarkatsiooniprobleem
Kuhni meelest iseloomustas Karl Popper teadust nii, nagu kogu teadus oleks revolutsiooniline, nagu kogu aeg oleks kaalul kogu teooria. Teadusele iseloomulik aga on hoopis normaalteadus, milles teadlase tegevus ei seisne mitte fundamentaalsete teooriate proovilepanemises, vaid mõistatuste lahendamises. Teaduse demarkatsioon ei pea lähtuma revolutsiooni olukorrast nagu Popperi falsifitseeritavuskriteerium, vaid normaalteadusest. Kuhni demarkatsioonikriteerium on võime lahendada mõistatusi. Näiteks astronoomia on vanaajast peale (ennustuste mittetäitumisest ajendatud) mõistatusi lahendanud, astroloogias aga seda pole olnud: ebaõnnestumised ei ole ajendanud püüdeid astroloogia traditsiooni revideerida. Astronoomia on olnud vanaajast saadik teadus, astroloogia aga pole seda kunagi olnud.

Popper ei nõustunud selle kriteeriumiga. Tema meelest lahendavad astroloogid mõistatusi (Popper määratles mõistatused väheoluliste probleemidena, mis rutiini ei mõjuta.) Popperi meelest asendab Kuhn ratsionaalse kriteeriumi sotsioloogilisega.

## Tunnustus
*1963 – valiti Ameerika Kunstide ja Teaduste Akadeemia liikmeks (ajaloo sektsioon)
*1974 – valiti Ameerika Filosoofiaseltsi liikmeks (filosoofia divisjon)
*1979 – valiti USA Rahvusliku Teaduste Akadeemia liikmeks (sotsiaal- ja poliitikateaduste sektsioon)
*1979 – valiti Leopoldina välisliikmeks (teadus- ja meditsiiniajaloo sektsioon)
*1982 – George Sartoni medal Teadusajaloo Seltsilt

## Publikatsioonid
*Logic of Discovery or Psychology of Research? – P. A. Schilpp. *The Philosophy of Karl Popper*. *The Library of Living Philosophers*, kd xiv, raamat ii, La Salle: Open Court 1974, lk 798–819.

## Teosed eesti keeles
* "Teadusrevolutsioonide struktuur" (*The structure of scientific revolutions*). Tõlkinud Ruth Lias; järelsõna: Rein Vihalemm. Sari Avatud Eesti Raamat, Ilmamaa, Tartu 2003, 312 lk

## Viited

## Kirjandus
*Karl Popper. Reply to my critics. – P. A. Schilpp. *The Philosophy of Karl Popper*. *The Library of Living Philosophers*, kd xiv, raamat ii,  La Salle: Open Court 1974, lk 961–1197.
*Robert Feleppa. Kuhn, Popper, and the Normative Problem of Demarcation. – Patrick Grim (toim). *Philosophy of Science and the Occult*, 2. trükk, Albany: State University of New York Press 1990, lk 140–155.
* Meeme Allmann, "Teadus ja inseneritegevus: Nende erinevusest Thomas Kuhni teadusfilosoofiast lähtudes" – Akadeemia 1995, nr 8, lk 1669–84 (artikkel põhineb magistritööl)
* Ülo Kaevats, "Teadusloo mõjukaim bestseller" – Eesti Ekspress/Areen 23. oktoober 2003, lk B9
* Jüri Eintalu, "Teadus: kas institutsioonid, kogukonnad või paradigmad?" (raamatu "Teadusrevolutsioonide struktuur" arvustus) – Vikerkaar 2004, nr 1/2, lk 182–185

## Välislingid
* Thomas Kuhn Online (News, Philosophy, Biography, Bibliography)
* Raamatu "Teadusrevolutsioonide struktuur" tutvustus kirjastuse kodulehel (sisukord ja autori eessõna), PDF-fail
* Leo Luks, "Teadususundi reformaator Kuhn" (raamatu "Teadusrevolutsioonide struktuur" arvustus) – Eesti Päevaleht / Arkaadia 10. oktoober 2003, lk 16
* Endla Lõhkivi, "Raamat, mis muutis teadusfilosoofia paradigmat" – Sirp 10. oktoober 2003, lk 12–13
* Johannes Saar, "Thomas Kuhn – füüsikust humanitaariks, Kopernik – kuutõbisest täppisteadlaseks" – samas